
РЕПУБЛИКА БЪЛГАРИЯ

З А П О В Е Д

I. ОБЩО ПРЕДСТАВЯНЕ НА УЧЕБНАТА ПРОГРАМА по главен специален предмет ХУДОЖЕСТВЕНА КЕРАМИКА

           Специалността „Художествена керамика” е уникална по своята същност и характер програма за системата на обучение в България, в областта на пластичните изкуства. Програмата на  специалността има за цел да запознае учениците с основните посоки  в художественото изработване на керамиката , в които влизат  както традиционните технологии – източване на грънчарско колело, фуршова техника, градене чрез платки, използване на  специфични пособия за декорация като толумби, и инструменти за издраскване, така и  съвременните тенденции в областта на дизайна. Освен утилитарните направления в керамиката, в програмата се засягат и аспекти от областта на скулптурата – малката пластика, а също така и  форми  подходящи за интериорно и екстериорно аранжиране . 
Програмата включва основна подготовка на учениците за творческо проектиране и технологична работа с видовете пластични керамични маси. Програмата се разпределя тематично във всеки курс на обучение, в рамките на пет години. Тя предлага обстойно изследване и запознаване с основните направления в керамиката: предмети с функционално или декоративно предназначение. Приоритетни са аспектите и на творческо-изследователската, и на практическата дейност на ученика. Акцентите се поставят върху традиционните и съвременни техники на изработване. Основните характеристики на съдържанието са: системност; последователност; функционална връзка между отделните елементи на учебната структура.
В процеса на обучение за повишаване на педагогическата ефективност, освен правилно подбрана методика и добра систематизация, са включени богато онагледяване с илюстративен материал и литература свързана с разнообразието от технологии. Часовете по художествена керамика се провеждат  в специализирани ателиета .
          Формира се разбиране за художествената керамична форма и нейното цветово организиране в пространството, творчески способности, усещане за пластично изграждане. Учениците се запознават с необходимите материали за създаване на керамични художествени предмети с различните техники и технологии за изработване на керамично произведение. Стремежът на преподавателите е да създадат в учениците творческо отношение към обобщената форма и детайл, да развият разбирането им за умело прилагане на керамиката в естетизирането на съвременото интериорно и екстериорно пространство, да подпомогнат формирането на художествен вкус по отношение на съвремения керамичен утилитарен предмет.

За успешното провеждане на обучението в специалност Художествена керамика: 

Учебното заведение е длъжно да осигури –
· преподаватели с  висока квалификация по специалността и с образователен ценз гарантиращ способността им да осъществят изпълнението на образователните стандарти предвидени в програмата; 
· просторно, проветриво помещение, с добро естествено и изкуствено осветление, оборудвано  с маси, подходящи за работа с пластични керамични маси;
· работна площ за ангобиране и глазиране
· стелажи за съхнене на творбите
· шкафове за съхраняване на материалите, проектите и творбите, по които се работи;
· библиотека, съдържаща нужните за специалността теоретични и технологични текстове , както и албуми с репродукции на керамични изделия
· възможности за дигитално проектиране и онагледяване

Преподавателите трябва:
· да прилагат в учебния процес и следват логиката на утвърдената учебна програма;
· при нужда да мотивират учениците с индивидуални, съобразени с моментните им възможности задачи, в рамките на учебната програма;
· да балансират теоретичните и практически занятия;
·  да онагледяват учебния процес;
· да осигурят за общо ползване в ателието албуми, литература, материали, пособия и дигитални устройства, трудно достъпни за всеки ученик поотделно, но крайно важни за успешно протичане на учебния процес;
· да затвърждават наученото или подготвят учебния процес, като се поставят  индивидуални задачи за самоподготовка, осъществими в домашни условия или в училищното ателие;


II. ЦЕЛИ НА ОБУЧЕНИЕТО 

       Изучаването на дисциплината   ‘’Художествена керамика ‘’ има за цел да даде  необходимите знания на учениците за пълния цикъл на изработка от проектирането до изпълнението на крайния продукт , както  и за произхода и развитието на керамиката от древността до наши дни . 
            Дисциплината е неделимо единство от теоретични знания , практически умения и навици.
     Основните цели са:
1. Формиране на естетическо отношение , пластична култура и изграждане на  технологични и професионални умения при работа с керамичния материал .
2. Запазване и продължение на националните традиции в областта на художествените занаяти, опознаване и съхраняване богатото културно наследство.
3. Адаптивност към съвременни и алтернативни форми на обучение в областта на изкуствата, създаващи възможност за участия в международни ученически конкурси и форуми. 
4. Прилагане на етапите на изграждане на керамичната творба .
5. Прилагане на законите и принципите на изграждане на композицията (формообразуване  на дадения предмет)
6. Съобразяване с технологичните изисквания при работа с различни керамични материали .
7. Изграждане на обемно-пространствена  или плоскостно-декоративна ( релефна ) форма съобразно конкретната задача .   Развиване  на художествено -образното   мислене , формиране на художествения образ и проява на творческо въображение .   
8. Усвояване на различни техники и способи за работа с керамичните материали .           

               Курсът на обучение завършва на петата година с полагане на Държавен изпит за придобиване на степен на професионална квалификация. Изпитът се провежда в две части - по теория на професията и по практика на професията.  Практическият изпит се формулира като дипломна работа/ по заявка на ученика, с писмена обосновка за качествата и достойнствата на представените проект и изпълнение в материал./
Цялостният учебно творчески процес се ръководи от преподаватели, дипломирани специалисти в тази област.

В резултат на обучението ученикът трябва да знае:
· свойства на формата, функция на предмета, декоративна украса;
· методи за проектиране;
· етапи за проектиране;
· етапи на изпълнение в материал;
· техника и технология на изработване; 
да може да:
· изобразява графично проекта;
· изобразява   цветово проекта;
· изработва прототипа или произведението  в подходящ за проекта материал;
· владее техниките на изработване в материал;
· разграничава и спазва технологичните специфики;
· формулира критерии и оценка на произведението;


III. РАЗПРЕДЕЛЕНИЕ НА УЧЕБНОТО ВРЕМЕ
            Учебните часове по учебния предмет художествена керамика се разпределят по класове, в зависимост от типовия учебен план, по който се осъществява обучението.	За  VIІІ, ІХ, Х, ХІ и ХІІ клас през І срок  часовете са 18 учебни седмици. За VIІІ и ІХ  клас през ІІ срок - 18 учебни седмици. За Х клас през ІІ срок - 20 учебни седмици, от които 2 седмици за производствена практика. За ХІ клас през ІІ срок - 20 учебни седмици, от които 2 седмици за производствена практика. За ХІІ клас през ІІ срок – 13 учебни седмици, от които 2 седмици за производствена практика.
                        


Специфична професионална подготовка
	КЛАС
	I СРОК 
УЧ. СЕДМИЦИ / ЧАСОВЕ 
	II-СРОК
УЧ. СЕДМИЦИ / ЧАСОВЕ
	ЧАСОВЕ
ГОДИШНО

	VIII
	18 / 1
	18 / 2
	54

	IX
	18 / 2
	18 / 2
	72

	X
	18 / 1
	18 / 1
	72

	XI
	18 / 1
	18 / 1
	36

	XII
	18 / 1
	11 / 1
	29





IV. УЧЕБНО СЪДЪРЖАНИЕ

КРАТКИ МЕТОДИЧЕСКИ УКАЗАНИЯ:

       Часовете се провеждат в специализирани ателиета и работилници, като включват  теоретични и практически занимания. Учебният процес се онагледява  с  богата литературна колекция, материали от електронната библиотека на всеки преподавател, както и с образци, чертежи, фотоси и проекти от архива на специалността.

РАЗПРЕДЕЛЕНИЕ  НА МАТЕРИАЛА:
Дисциплината  ‘’Художествена керамика ‘’ е теоретико-практическа . Тя включва :                   
· Запознаване със специалноста  ‘’Художествена керамика  ”, традиции и историческо наследство . Видове материали в керамиката .     
· Теоретическо изложение на учебния материал – закономерности при проектиране и изграждане на керамичните форми, правила на керамичната композиция, техники и технологични особености при създаването на керамичните изделия .             
· Практическо овладяване на теоретичните знания.            
· Формиране на знания и уменияза осъществяване на учебния процес по предмета и връзка с керамичните техники и технологии и художествено проектиране и декорация .    
· Запознаването с различните керамични материали и спицификата при работа с тях .       
· Запознаване с различните видове керамични съдове , пана декоративни форми и др .      
· Изготвяне на предварителни проекти (чертеж , цветно решение , декорация и др. ) за всяка учебна задача .    
· Поставяне на творчески  задачи , формиране на художествен вкус и проява на творческо въображение .        
· Формиране на трайни умения и навици за възприемане , пресъздаване , творческо осмисляне и оценяване на работата чрез дискусии и конферанси.
            За решаване на задачите е необходима системна градация по сложност на пластичните , технологичните и естетически проблеми в рамките на утвърдения от учебния план брой учебни часове за всеки клас . Разпределението на учебните задачи в различните класове и по учебни срокове се определя от учебната програма . Учителят задължително трябва да редува теоретичните лекции с практическа работа , да използва наличния керамичен фонд , каталози , национални и световни примери за реализация на поставения проблем (посредством възможностите на  интернет и ИКТ ) за онагледяване и техническите средства , с които разполага училището за практическа работа  на учениците по поставените задачи . При оценяването на работите се формират общи критерии спрямо проблемите в учебното съдържание .        
       В пет годишния курс на обучение учениците усвояват работа със следните материали: 
· Основи – пластични керамични маси, течни керамични маси
· Видове ангоби, глазури, окиси и оцветители
· Спомагателни материали – гипс, шел лак, водно стъкло

ПЪРВИ ГИМНАЗИАЛЕН ЕТАП
VIII КЛАС
 

	№ по ред
	Наименование на раздели и теми
	Брой часове

	1.
	Основи на геометричната композиция
	3

	1.1
	Понятие за композиция, композиционни оси, геометричен център, естетичен център, златно сечение.
	

	1.2
	Видове композиционни схеми и формати:  квадрат, кръг, триъгълник и др. Квадратна мрежа, диагонали, симетрали и комбинации от тях.  Отворена и затворена композиция.
Практическа задача. 
	

	1.3
	Съпътстващи теми:
· Видове цветни гами: Топла, студена, смесена.
	

	2.
	Стилизация на геометрични елементи
	6

	2.1
	Основни принципи и използвани похвати .
Практическа задача. 
	

	2.2
	Съпътстващи теми:
· Графични и цветови решения – проектиране. Развитие на абстрактно  и комбинативно мислене .
	

	3.
	Фризова композиция
	6

	3.1
	 Фризова композиция, просто и сложно повторение, ударение, ритъм, краен и безкраен ред, повторения на редове.
	

	3.2
	Модул. Модулни решения: повторение, завъртане, огледален ритъм и др. 
Практическа задача. 
	

	3.3
	Съпътстващи теми:
· Технология: Видове бои, качества и изобразителни възможности
· Видове цветни гами: Топла, студена, смесена
	

	4.
	Срочна задача: Композиция в триъгълник на животински и растителен елемент.
	3

	5
	Пластични, течни и сухи керамични материали и работа  с тях.
	20

	5.1
	Запознаване на ученика с различните техники на формоизграждане.
Практическа задача. 

	

	5.2.
	Съпътстващи теми:
· Фуршова техника
· Изграждане чрез платки
· Източване на грънчарско колело
· Отливен метод на формоване
	

	6.
	Принципи и особености на керамичния релеф. 
	8

	6.1
	Видове релеф. Видове техники на изпълнение.
Практическа задача. 
	



	6.2
	Проучване и анализ на характерни образци.
	

	6.3
	Съпътстваща тема:
· изпъкнал релеф 
· негатив 
· плитък релеф 
· пластично обемен или с разиграна повърхност
 ( плоскостно – декоративен )
	

	7.
	Срочна задача: Създаване на собствен модел на керамичен релеф – кръгова композиция с използване на животински елементи.
1) Вид на релефа – позитив или негатив
2) Проектиране
3) Графично и цветово решение
4) Изпълнение в материал
	8


	8.
	Задължително текущо изпитване за установяване на изходното ниво на учениците по реда на изпитване за определяне на годишна оценка - Годишен изпит.

	

	8.1
	Годишен изпит: Керамичен релеф с растителен и животински мотив в квадрат. 
Времетраене – 3 дена по 4 часа, общо 12 часа. Материали – картон, молив, темпера, инструменти за керамика, червеноизпичаща се пластична  керамична маса. Формат – 20/20см
 
	

	
	Общ брой часове
	54


Раздел 1. Запознаване със специалността „Художествена керамика”.
Цели: Запознаване с особеностите на специалността и възможностите за реализация; организация на работата в учебните ателиета и машинен парк; техника на безопасност – основни правила.
Раздел 2.   Видове композиции.                                                  
Изучаването на видовете композиции е една от най-важните задачи при обучението в VIII .  клас , защото служи като основа за бъдещата им работа по керамика . В началото започваме с най- достъпните за възрастта на ученика познания за композиционно и цветово изграждане . 
Цели: Въведение във видовете композиции. Учениците се научават да изпълняват прости геометрични композиции по зададена тема.
Раздел 3. Фризова композиция.
        Цели: Усвояване на фризова композиция, просто и сложно повторение, ударение, ритъм, краен и безкраен ред, повторения на редове.
Раздел 3.   Стилизация.
         Цели: Усвояване на основните принципи и използвани похвати . Развитие на абстрактно мислене на ученика , обобщения и комбинативно мислене . 
Раздел 4. Срочна задача: Композиция в триъгълник на животински и растителен елемент. 
        Цели: Придобитите до момента знания и умения намират приложение при изпълнение на сложна геометрична композиция, която включва усвоеното в областта на композиция, цветознание и технология. Със срочната задача приключва първият учебен срок.                                                                   
Раздел 5. Видове керамични материали.
· Течни керамични маси
· Пластични керамични маси
· Сухи керамични маси (преспрах)
 Цели: Запознаване на ученика с видовете керамични материали и работата  с тях.
Раздел 6. Техники на формоизграждане.
· Фуршова техника
· Изграждане чрез платки
· Източване на грънчарско колело
· Отливен метод на формоване
Цели: Запознаване на ученика с различните техники на формоизграждане
Раздел 7. Видове релеф . 
· изпъкнал релеф 
· негатив 
· плитък релеф 
· пластично обемен или с разиграна повърхност ( плоскостно – декоративен ) 
Цели: Запознаване с принципите и особеностите на керамичния релеф и техники на изпълнение.
Раздел 8. Срочна задача: Създаване на собствен модел на керамичен релеф – кръгова композиция с използване на животински елементи.
· Вид на релефа – позитив или негатив
· Проектиране
· Графично и цветово решение
· Изпълнение в материал
Цели: Учениците проектират и изпълняват авторска композиция, отговаряща на предварително зададени стилови особености. Етапите на проектиране и реализация възпитават в професионално отношение към работния процес.

Раздел 9. Годишен изпит - Керамичен релеф с растителен и животински мотив в квадрат с размери 20/20см.
· Проектиране
· Графично и цветово решение
· Изпълнение в материал
     Цели: Придобиване на знания и умения относно графичното, цветово и пластично решение на различните видове композиции. Развитие на основните принципи и използваните похвати при стилизация. 
Придобиване на основни практически умения при работата с материал и развиване на творческо мислене.
Първият и вторият срок завършват със средноаритметична оценка поставена на представените работи през срока: проекти и чертежи, изпълнение в материал, скици.
Поставената годишна оценка е сбор от оценката на  изпитната задача, оценките през І и ІІ срок, както и общото впечатление от изпълнението на учебните задачи през годината, получени по същите критерии: изпълнение в материал, скици,  проекти и чертежи .


ІХ  К Л А С

	№ по ред
	Наименование на теми и раздели
	Брой часове

	1.
	Ангоба, същност на ангобната декорация.
	2

	1.1
	Запознаване с една от най-старите техники, използвани през вековете и развитието й до наши дни. /Посещение на Музея/.
	

	2.
	Видове ангобни техники.
	2

	2.1
	Запознаване на учениците с основните видове ангобна техника.
	

	2.2
	Техника сграфито.
	

	2.3
	Техника алаприма.
	

	2.4
	Техника за нанасяне с толумбичка – мокра и суха троянска шарка.
	

	2.5
	Съпътстващи теми: 
· Илюстриране чрез подходящи нагледни средства – снимков материал и керамични съдове, изпълнени с различна ангобна декорация.

	

	3.
	Техника сграфито.
	10

	3.1
	Запознаване с технологичните особености на техниката.
Практическа задача.
	

	3.2
	Онагледяване със снимков материал на Болярска керамика (Търновска).
	

	4.
	Декоративно-ангобна техника “алаприма”.
	10

	4.1
	Запознаване с технологичните особености на техниката. Използване на цветни ангоби – начин на приготовление.
	

	4.2
	Усвояване на изпълнението на различни видове листа чрез използване на различен вид четки.
Практическа задача.
	

	5.
	Троянската шарка като традиция и използването й в съдовата керамика.
	4

	5.1
	Запознаване на учениците с една от най-известните в България начин на ангобна декорация, която до голяма степен е символ на българската керамика по света.
	

	5.2
	Запознаване с видовете троянска шарка – суха и мокра и видовете мокра шарка-байрак, капка, спусък и възможности за работа с толумбичка и сламка
Практическа задача.
	

	6.
	Срочна задача: Прилагане на една от ангобните техники върху зададена керамична форма - ваза.
	8

	6.1
	Чрез тази задача обобщаваме знанията по ангобна декорация и провокираме творческото мислене на ученика за декоративно оформяне на предмета. Използваната техника е по избор, а композицията фризова, централна или свободна.
	

	7.
	Проектиране и изпълнение на малки съдове за цветя.
	14

	7.1
	Саксии, кашпи с модулно или мобилно решение. Съобразяване на проекта с функцията и подходящо декоративно решение.
Практическа задача.

	



	7.2
	Съпътстваща тема:
· Съдове за сухи цветя и икебана
· Съдове за живи цветя

	

	8.
	Сувенири.
	12

	8.1
	Използване на допълнителни детайли като крачета, дръжки, ажури и пластични декоративни елементи.
Практическа задача.
	

	9.
	Срочна задача: Свещник.
	10

	9.1
	Проектиране на точена декоративна форма с определена функция.
	

	10.
	Годишен изпит:
Функционален съд с капак.
Времетраене – 3 дена по 4 часа, общо 12 часа. Материали – картон, молив, темпера, инструменти за керамика, червеноизпичаща се пластична  керамична маса . 
 
	

	
	Общ брой часове
	72



Раздел 1. Ангоба, същност на ангобната декорация. 
· Запознаване с една от най-старите техники, използвани през вековете и развитието й до наши дни. /Посещение на Музея/.

Раздел 2. Видове ангобни техники. 
· Запознаване на учениците с основните видове ангобна техника – сграфито, алаприма, толумбичка, мокра и суха троянска шарка. 
· Илюстриране чрез подходящи нагледни средства – снимков материал и керамични съдове, изпълнени с различна ангобна декорация.

Раздел 3. Техника сграфито.
     Цели: Усвояване на технологичните особености на техниката.

Раздел 4. Декоративно-ангобна техника “алаприма”.
· Запознаване с технологичните особености на техниката. Използване на цветни ангоби – начин на приготовляване.
     Цели: Усвояване на изпълнението на различни видове листа чрез използване на различен вид четки.

Раздел 5. Троянската шарка като традиция и използването й в съдовата керамика.
· Запознаване на учениците с една от най-известните в България начин на ангобна декорация, която до голяма степен е символ на българската керамика по света.
     Цели: Запознаване с видовете троянска шарка – суха и мокра и видовете мокра шарка-байрак, капка, спусък и възможности за работа с толумбичка и сламка.

Раздел 6. Срочна задача: Прилагане на една от ангобните техники върху зададена керамична форма - ваза. 
     Цели: Чрез тази задача обобщаваме знанията по ангобна декорация и провокираме творческото мислене на ученика за декоративно оформяне на предмета. Използваната техника е по избор, а композицията фризова, централна или свободна.

Раздел 7. Проектиране и изпълнение на малки съдове за цветя – саксии, кашпи с модулно или мобилно решение. Съобразяване на проекта с функцията и подходящо декоративно решение.

· Съдове за сухи цветя и икебана.

· Съдове за живи цветя
Цели: Използване знанията за формообразуване, като ги доразвиваме с усложнена задача за композиране на няколко предмета в група или редица. Съобразяване на композицията с определено място в интериора като задача за самостоятелна работа

Раздел 8. Сувенири.
Проектиране и изпълнение на кутийка за бижута.
     Цели: Използване на допълнителни детайли като крачета, дръжки, ажури и пластични декоративни  елементи.

Раздел 9. Срочна задача: Свещник.
    Цели: Проектиране на декоративна форма с определена функция.

Раздел 10. Годишен изпит: Функционален съд с капак.
     Цели:  Получаване на знания за проектиране и пластично-декоративно изграждане на малки съдчета със сувенирен характер. При изпълнението се използват и усъвършенстват  вече получените знания за ангобна и пластична декорация.  
Първият и вторият срок завършват със средноаритметична оценка поставена на представените работи през срока: проекти и чертежи, изпълнение в материал, скици.
Поставената годишна оценка е сбор от оценката на  изпитната задача, оценките през І и ІІ срок, както и общото впечатление от изпълнението на учебните задачи през годината, получени по същите критерии: изпълнение в материал, скици,  проекти и чертежи .

X КЛАС
          
	№ по ред
	Наименование на теми и раздели
	Брой часове

	1.
	Запознаване със законите на формообразуването от основните геометрични форми – чаши с подложки за чай.
	12

	1.1
	Необходими пропорции , като се започва от по-простата към по-сложната, за да има известни последователност при овладяването на знанията. 
	

	1.2
	Изисквания по отношение на формообразуването, ергономията, определените стандарти и декорация, като особено внимание се обръща на дръжките  като важни конструктивни елементи.
Практическа задача.
	

	2.
	Точена ваза за сухи цветя.
	12

	2.1
	Обръщаме внимание на дадената тема към връзката й с околната архитектурна среда и домашен бит. 
Практическа задача.
	

	2.2
	Проектиране на цялостен собствен модел на ваза и възможностите за декорация.
	

	2.3
	Характерни особености на ажурната декорация.
	

	3.
	Срочна задача: Кашпа или ваза.
	12

	3.1
	1) Проектиране
2) Работен и цветен проект
3) Изпълнение в материал, техника на изграждане чрез платки, декорация по избор
	

	4.
	Точена пластика – от една изходна форма по комбинативен път трябва да се получат различни обекти.
	12

	4. 1
	Изграждане на усет за комбинативно мислене.
Практическа задача.
	

	5.
	Проектиране на стилна серия на три различни по функции предмети (бонбониера, ваза, свещник).
	12

	5.1
	Подробно разглеждане на различните функционални особености.
Практическа задача.
	

	6.
	Срочна задача: Камерно пластично пано за интериор.
1) Проектиране
2) Работен и цветен проект
3) Изпълнение в материал

	12

	7.
	Задължително текущо изпитване за установяване на изходното ниво на учениците по реда на изпитване за определяне на годишна оценка - Годишен изпит.

	

	7.1
	Конусовиден ажурен свещник с декоративна дръжка. Времетраене – 3 дена по 4 часа, общо 12 часа. Материали – картон, молив, темпера, инструменти за керамика, червеноизпичаща се пластична  керамична маса .

	

	
	Общ брой часове:
	72


	

Раздел 1. Запознаване със законите на формообразуването от основните геометрични форми – чаши с подложки за чай.
    Цели: Запознаване с определените изисквания за формообразуването, ергономията, определените стандарти.

Раздел 2. Точена ваза за сухи цветя.
    Цели: Усвояване на характерните особености на ажурната декорация.

Раздел 3. Срочна задача: Кашпа или ваза.
    Цели: Техника на изграждане чрез платки.

Раздел 4. Точена пластика – от една изходна форма по комбинативен път трябва да се получат различни обекти.
    Цели: Изграждане на усет за комбинативно мислене.

Раздел 5. Проектиране на стилна серия предмети (бонбониера, ваза, свещник).
    Цели: Да се създаде силна връзка между различни по функция обекти.

Раздел 6. Срочна задача: Камерно пластично пано за интериор.
    Цели: Запознаване с технологичните похвати на изграждане, декориране, глазиране и използване на керамичното пано.

Раздел 7. Годишен изпит: Конусовиден ажурен свещник с декоративна дръжка.
    Цели:  Изграждане на определен усет за естетическата стойност на материала, неговите възможности, както и усета за форма и колорит; комбинативно мислене, умение и сръчности за превръщане на замисъла в материална художествена естетическа вещ.
Първият и вторият срок завършват със средноаритметична оценка поставена на представените работи през срока: проекти и чертежи, изпълнение в материал, скици.
Поставената годишна оценка е сбор от оценката на  изпитната задача, оценките през І и ІІ срок, както и общото впечатление от изпълнението на учебните задачи през годината, получени по същите критерии: изпълнение в материал, скици,  проекти и чертежи .


ВТОРИ ГИМНАЗИАЛЕН ЕТАП

XI КЛАС
	№ по ред
	Наименование на теми и раздели
	Брой часове

	1.
	Зооморфна фигура пригодна за отливен метод на формоване .
	10

	1.1.
	Запознаване с отливен метод на формуване.
Практически задачи.	
	

	1.2.
	Въвеждане на спомагателен материал – гипс.
	

	1.3.
	Въвеждане на течна керамична маса – шликер.
	

	2.
	Камерно пластично пано , изградено композиционно от конфигурация от три  по-малки пана.
	5

	2.1
	Въвеждане на нов вид пластична керамична маса – бялоизпичаща се финошамотизирана керамична маса.
Практическа задача.
	

	3.
	Срочна задача: Фруктиера.
	3

	3.1
	Фруктиера изградена от платки и фуршове.
	

	3.2
	Използване на гипсова овална подложка.  Диаметър 40 см.  Декорация по избор.                  
	

	4.
	Декоративно – пластична ваза . 
	      4

	4.1
	Височина 40 см. Неротативна форма, изградена от платки и фуршова техника .
	

	4.2
	Материал – шамотизирана керамична маса .      
	

	5.
	Осветително пластично тяло .
	4

	5.1
	Височина 40 см. Изработено от точени части ,  платки и фуршове . Възможно е използването на ажур.
	

	6.
	Керамично пластична икона . 
	4

	6.1
	Размер 30/40 см. Глазурна техника на изпълнение.
	

	7.
	Копие на съд от Троянската керамична школа /стомна, бокал, ибрик /.  

	3

	7.1
	Запознаване с похватите на старите Троянски майстори  и тяхното прилагане в практиката .
· Използва се пластична украса / типчета и фуршове / 
· Лепене на дръжка и шопка
	

	8.
	Срочна задача: Мини сервиз за кафе или чай . 
	3

	8.1
	Състоящ се от 2 чаши с подложки , кана и захарник . Изпълнение в бяла пластична керамична маса.
	

	9.
	Годишен изпит: Фруктиера с ажурна декорация.
Времетраене – 3 дена по 4 часа, общо 12 часа. Материали – картон, молив, темпера, инструменти за керамика, червеноизпичаща се пластична  керамична маса .


	

	
	Общ брой часове:
	36




Раздел 1. Зооморфна фигура пригодна за отливен метод на формуване . 
Размер 30/30см. Дизайнът е за порцелан , материалът за модулите – гипс . 
      Цели: Запознаване с отливен метод на формуване.
· Въвеждане на течна керамична маса – шликер
· Въвеждане на спомагателен материал - гипс
          
Раздел 2. Камерно пластично пано , изградено композиционно от конфигурация от три  по-малки пана.
     Цели: Въвеждане на нов вид пластична керамична маса – бялоизпичаща се финошамотизирана керамична маса.

Раздел 3. Срочна задача: Фруктиера изградена от платки и фуршове , чрез използване на гипсова овална подложка.  Диаметър 40 см.  Декорация по избор.                  
    Цели: Затвърждаване на уменията при работа с бялоизпичаща се керамична маса.

Раздел 4. Декоративно – пластична ваза . Височина 40 см. Неротативна форма, изградена от платки и фуршова техника . Материал – червена глина,  шамотизирана керамична маса .        
    Цели: Затвърждаване на уменията за ръчно изграждане.

Раздел 5. Осветително пластично тяло – височина 40 см. Изработено от точени части ,  платки и фуршове . Възможно е използването на ажур.
   Цели: Проектиране и изграждане на изделие съобразено  с функцията на осветителното тяло.

Раздел 6. Керамично пластична икона . Размер 30/40 см. Глазурна техника на изпълнение.
   Цели: Усъвършенстване на ниския релеф, прецизност и точност.

Раздел 7. Копие на съд от Троянската керамична школа / стомна , бокал  , ибрик  /.  
   Цели: Запознаване с похватите на старите Троянски майстори  и тяхното прилагане в практиката .
· Използва се пластична украса / типчета и фуршове / . 
· Лепене на дръжка и шопка

Раздел 8. Срочна задача: Мини сервиз за кафе или чай . Състоящ се от 2 чаши с подложки , кана и захарник . Изпълнение в бяла пластична керамична маса.
   Цели: Да се наблегне на допълните елементи (дръжки, шопки, капачета), освен като функция и като възможност за пластична или цветова декорация.

Раздел 9. Годишен изпит: Фруктиера с ажурна декорация.
   Цели: През тази учебна година чрез проектиране и практическо изпълнение учениците следва да получат и да развият професионални умения за целия цикъл на изпълнение на керамичните изделия.
Първият и вторият срок завършват със средноаритметична оценка поставена на представените работи през срока: проекти и чертежи, изпълнение в материал, скици.
Поставената годишна оценка е сбор от оценката на  изпитната задача, оценките през  І и ІІ срок, както и общото впечатление от изпълнението на учебните задачи през годината, получени по същите критерии: изпълнение в материал, скици,  проекти и чертежи .


ХІІ  К Л А С

	№ по ред
	Наименование на теми и раздели
	Брой часове

	1.
	Съдове за топло сервиране – голям гювеч  и 6 броя малки гювечета.
	9

	1.1.
	Запознаване с проблемите при топлоустойчивите съдове – изискванията за материала, компоненти, които повишават термичната устойчивост.
	

	1.2.
	Съобразяване на формата спрямо функцията, комплектност и естетическа стойност.
	

	1.3.
	Запознаване на учениците със стандартите за обем на отделните форми на сервиза.
	

	2.
	Сервиз за вино.
	6

	2.1.
	Стандарт за обем на отделните форми на сервиза.
	

	2.2.
	Прецизност и качество на изпълнение.
	

	2.3.
	Оригинални идеи, съобразени с изискванията за внедряване в масово производство. 
	

	3.
	Срочна задача: Фруктиера 
Размер до 40см и украса по избор.
	
3

	3.1
	Съчетаване на функционалността с формата и украсата на предмета.
	

	4.
	Дипломната работа се състои от две части – задължителна задача и свободноизбираема от дипломанта.
	
    11

	4.1
	Задължителната задача дипломанта избира от теми с функционален или декоративен характер, утвърдена от методическото  обединение по главния специален предмет.
	

	4.2
	Свободноизбираемата задача дипломанта сам избира според предпочитанията си в областта на пластиката и декоративната керамика за интериор или екстериор.
	

	5.
	Представяне пред изпитната комисия на изпълненото в материал практическо задание.
	

	
	Общ брой часове:
	     29




Раздел 1. Съдове за топло сервиране – голям гювеч  и 6 броя малки гювечета.
   Цели: Запознаване с проблемите при топлоустойчивите съдове – изискванията за материала, компоненти, които повишават термичната устойчивост.
Съобразяване на формата спрямо функцията, комплектност и естетическа стойност.
Запознаване на учениците със стандартите за обем на отделните форми на сервиза.

Раздел 2. Сервиз за вино.
   Цели: Усвояване на стандартите за обем на отделните форми на сервиза.
Прецизност и качество на изпълнение.
Оригинални идеи, съобразени с изискванията за внедряване в масово производство. Съчетаване на функционалността с формата и украсата на предмета.

Раздел 3. Срочна задача: Функционален съд с размер до 40см и украса по избор.
   Цели: Съчетаване на функционалността с формата и украсата на предмета.
Оригинални идеи, съобразени с изискванията за внедряване в масово производство. Съчетаване на  функционалността с формата и украсата на предмета. Учениците да свикнат да довеждат до краен продукт идеята до готов търговски вид (предмет).

ИЗПИТ ПО ПРАКТИКА НА ПРОФЕСИЯТА

 	Изпитът  се състои от две части – задължителна задача и свободноизбираема от дипломанта.
	Задължителната задача ученикът избира от теми с функционален или декоративен характер, утвърдена от методическото  обединение по главния специален предмет.
	Свободноизбираемата задача ученикът сам избира според предпочитанията си в областта на пластиката и декоративната керамика за интериор или екстериор.
	Материалите, изпалването и помощта от майстор точар се предоставят от училището.
	Заданията за изпита по практика на професията се правят в началото на учебната година в дванадесети клас, като консултанта е преподавателя по главния специален предмет.
	Проектите се одобряват и оценяват в края на І-ви срок от методическото обединение по главния специален предмет на училището и представители методическото ръководство от НХА. Изпълнението на  задачите за изпита  по практика на професията се извършва през ІІ-ри учебен срок.
	Изпита по практика на професията се придружава от папка с теоретична обосновка, работни чертежи и снимки на изпълнените задачи.
	Изпита по практика на професията се провежда в специална експозиция от всички представени изпитни работи и се оценява от методическото  обединение по главния специален предмет и представители на методическото ръководство на НХА.
Учениците от специалност ХУДОЖЕСТВЕНА КЕРАМИКА  завършват обучението си с изработване на задачите за изпита  по практика на професията в последния клас на обучение – 12 клас
· Изпитната задача се възлага от ръководители-консултанти, които се назначават от директора на училището.
· За консултант се определя преподавател по художествена керамика.
· Заданията на изпитните работи се изготвят от ръководители-консултанти по приложения образец.
· Заданието на изпитната работа включва изисквания по разработката и съдържанието на отделните части, оформянето на работата, графикът за консултации.
· Ученикът представя изпитната си работа с текстова част в два екземпляра в определения в заданието срок, но не по-късно от двадесет дни преди определената  дата за изпита.
· Комисията за оценяване на изпита по практика на професията се определя със заповед на директора на училището. Представянето е публично.
· Темата на защитената изпитна работа се вписва в Свидетелството за професионална квалификация.
· Изпитните работи се рецензират от рецензенти, назначени със заповед на директора най-късно 20 дни преди датата на изпита.
· За рецензент на изпитната работа не може да бъде назначен ръководител-консултант.
· Рецензентът изготвя рецензия в два екземпляра – единият се предоставя на ученика най-късно три дни преди определената дата за изпита, а другият се прилага към изпитната работа и заедно с  нея се представя на комисията, която  ще провежда изпита в същия срок.
· Изпитната работа обобщава  знанията и уменията, придобити през целия курс на обучение и се състои от практическа част, съдържаща една задължителна и една избираема задача и теоретична част:

I. Практическа част:
А/ Задължителна задача:
СЕРВИЗИ
· ЗА КАФЕ 
· ЗА ЧАЙ 
· ЗА МЛЯКО 
· ЗА ПЛОДОВЕ /Поради по-малката сложност сервизът се изпълнява в два варианта
· ДЕТСКИ СЕРВИЗ / Поради по-малката сложност  сервизът се изпълнява в два варианта.
· СЪДОВЕ ЗА КУХНЕНСКО ОБЗАВЕЖДАНЕ  

Б/ Избираема задача, представяща дипломанта в артистично, индивидуално и творческо отношение:
            Дипломантите избират да изработят като втора задача една от следните:
            *Пано – размери до 50/50 см.
            *Декоративни чинии 		
    	*Модулни решения – за пано; за решетка – размери  до 1 м.
            *Съдове за отглеждане и аранжиране на цветя – саксии, кашпи. 
           *Осветителни тела 
*Стенни часовници 
            *Малка пластика 

II.Теоретична част:
             В теоретичната част учениците описват изработваната практическа задача – елементи, начини на композиране, технологични характеристики, методи на изграждане, декориране, глазиране и изпичане (целия творчески и технологичен процес) – на не  повече от 15 машинописни страници.
             Учениците описват също така и срещнатите трудности в процеса на работа, както и правят своята оценка за крайния резултат.
              Към теоретичната част се представят одобрените работни чертежи и цветни проекти, цветни снимки, представящи завършената изпитна работа.

Представяне пред изпитната комисия на изпълненото в материал практическо задание
Представянето пред изпитната комисия на изпълненото в материал практическо задание има за цел да демонстрира в завършен вид  постиженията на ученика по време на обучението му в специалността и да даде положителен пример на учениците от предходните класове за качеството, с което завършват обучението си учениците в XII клас.

V. ОЧАКВАНИ РЕЗУЛТАТИ ОТ ПЕТГОДИШНИЯ КУРС НА ОБУЧЕНИЕ 

В осми клас учениците усвояват :
*основи на композицията
*композиция с геометрични форми
*основни принципи на стилизацията
*техника на работа с темперни бои
*техника на работа с пластична керамична маса

         Запознаване с предмета ,, Керамика ‘’ чрез постепенно изучаване и пластични особености на керамичното проектиране и формоизграждане , което включва следните основни задачи:                                                                                                                                                      1.   Запознаване със специалността  ,,Керамика ‘’ , традиции и историческо наследство . Видове материали в керамиката 
2.   Запознаване със закономерностите на проектиране и изграждане на керамичните предмети и форми . Особености и правила на керамичната композиция . Стилизация и проектиране в дадена плоскост , цветови решения .                                   
 3.  Запознаване с най-важните техники и технологични особености при изграждане на керамичните форми и съдове – фуршова техника , платки , източване , пресоване отливане 
4. Поставяне на подходящи задачи за разкриване творческите възможности на учениците. 
Преподавателите постигат тези цели като започват с представи, понятия и специфична терминология, поставят базисни композиционни задачи, стимулиращи уменията за работа, усложняват задачите постепенно, с увеличаване броя на формите, тоновете, цветовете.

В девети клас учениците усвояват:
*техника за ангобна декорация
*проектиране, изграждане и декориране на функционална форма
    Обучението по керамика в ІХ-ти клас е насочено към формоизграждане и декоративно оформяне на точени или градени керамични съдове с ангобна декорация. Запознаване с видовете ангобна техника, като наследство и възможностите за приложение в съвременната декоративно-утилитарна керамика.

В десети клас учениците усвояват:
*формообразуване и стандарти
*ергономия
*комбинативно мислене
*особености на ажурната декорация
    Като приложно изкуство, керамиката е предназначена не само да задоволява   ежедневните нужди на човека. Тя служи и за задоволяване на необходимите естетически потребности. Учениците трябва да се запознаят с определените изисквания по отношение на формообразуването, ергономията, определените стандарти и декорация, като особено внимание се обръща на дръжките като важни конструктивни елементи.

В единадесети клас учениците усвояват :
*въвеждане на нови материали
*нови видове формоване
    Задачите по керамика за XI клас са свързани главно  с дизайнерско решения на серии от предмети , сервизи , предназначени за изпълнение от фин керамичен материал ( порцелан, фаянс, полупорцелан ) . Застъпени са основни теми и технологични проблеми при реализирането на бяло-керамични изделия , както и възможностите за тяхното тиражиране . 
    Последователността на темите е заложена така , че да следва и затвърждава знанията , получени от учениците в часовете по гипсови форми , като повече се набляга на проектирането и дизайна на формата , независимо от това , дали задачата е в областта на битовата , санитарната или декоративната керамика . 
    Тъй като реализирането на изделия от бял материал – технологично е доста продължителен процес , минаващ през гипсови модели и калъпи , някои от задачите само ще бъдат осъществени от порцелан или полупорцелан .

В дванадесети клас учениците усвояват :
    В последния 12 клас учениците трябва да покажат и затвърдят уменията и знанията, придобити през целия курс на обучение, да постигнат по-голяма прецизност и творчество при изпълнение в материал. Задачите са с по-висока техническа и технологична сложност, а също и дизайн, които да отговарят на функционалната същност на изделието. Всички задачи са за самостоятелна работа и под контрола на преподавателя трябва чрез творчески подход и технически умения да достигнат до крайния резултат – готово изделие, което да намери своя потребител.

В края на обучението ученикът трябва да придобие компетентности за:
· общи правила за оформяне на художествен проект;
· общи изисквания при представяне на художествен проект;
· техники и технологии при създаването на керамично произведение; 
· практически умения;
· естетически критерии за произведението;
· художествена стойност на произведението;

